Buxoro viloyatida Aylant navli daraxtni kesib tashlagan fuqaroga 5 440 000 so‘m jarima qo‘llandi. Bu haqda viloyat Ekologiya boshqarmasi axborot xizmati xabar berdi. Unga ko‘ra, viloyat Ekologiya boshqarmasi Buxoro shahri inspeksiyasi inspektorlari tomonidan navbatdagi nazorat reyd tadbiri o‘tkazildi. Olib borilgan nazorat reyd tadbirlari davomida Buxoro shahar «Sherbuddin» MFY hududidan fuqaro X.I. tomonidan 3 tup Aylant daraxti kesib tashlangani aniqlandi. Huquqbuzarlikni sodir etgan fuqaroga nisbatan Ma’muriy javobgarlik to‘g‘risidagi kodeksning 79-moddasi 1-qismi bilan ma’muriy bayonnoma rasmiylashtirilib,1 million 700 so‘m jarima qo‘llandi hamda 3 million 740 ming so‘m tabiatga yetkazilgan zarar hisoblandi.